Peter Hovmand

Peter Hovmand (født 31. januar 1974 i Gentofte) er en dansk-grønlandsk forfatter og fotograf. Søn af Estrella og Mads Hovmand. Desuden barnebarn af filminstruktøren Annelise Hovmand. Han er uddannet cand.mag. i litteraturvidenskab fra Københavns Universitet med fokus på nordisk, tysk og fransk litteratur.

Peter Hovmand gjorde igennem årene tjeneste som kampsoldat i fem forskellige regimenter: Fremmedlegionens 4° Regiment Etranger, faldskærmsregimentet 2° Regiment Etranger de Parachutistes, Dronningens Livregiment (nu nedlagt), Sjællandske Livregiment (nu nedlagt) og Den Kongelige Livgarde.

Han har i en årrække arbejdet som gymnasielærer og som IT-lærer.

Debuten som forfatter kom  i 1998 med erindringsbogen og bestselleren Til det yderste der handler om oplevelserne som rekrut i Fremmedlegionen. Bogen beskriver indgående det psykologiske pres som soldaterne bliver udsat for igennem længere tid.

I 2000 kom den skønlitterære debut i form af novellesamlingen Hen over jorden. Der er her tale om barske fortællinger om barndom og manddom, dyrekøbte erfaringer, skam, ydmygelse, sejr og triumf – og om at træffe det rigtige valg før det er for sent.

I 2001 var Peter Hovmand ude for en alvorlig ulykke, men efter længere tids genoptræning fik han udgivet romanen Soldatens dans i 2003. Her befinder hovedpersonen sig i Indokina, hvor vietnamesiske guerillagrupper kæmper for løsrivelse fra kolonimagten Frankrig. Den lille roman kredser om soldaternes mere eller mindre filosofiske overvejelser igennem forløbet.

I 2012 udkom novellesamlingen Ikke altid sådan her, efterfulgt af et analytisk, litterært essay, Knut Hamsuns oprør i 2013, omhandlende Nietzsches filosofiske betydning for Knut Hamsuns tidlige forfatterskab.

Det første større værk, romanen Grødhoved, udkom i 2014 og handler om en soldat, der bliver såret i Afghanistan og om hans lange vej tilbage til livet bagefter.

I 2022 udkom romanen Hypothalamus om menneskets skjulte vrede og aggressioner, og hvordan det kan styre udviklingen i en familie igennem tiden.

Bibliografi 
 Strukturer og landskaber (2023), Forlaget Patagonien - fotoessay
 Fortællinger om jagt og fiskeri (2023), Forlaget Patagonien - noveller
 Fortællinger fra Fremmedlegionen (2022), Forlaget Patagonien - noveller
 Storbyeremit (2022), Forlaget Patagonien - fotoessay
 Hypothalamus (2022), Forlaget Patagonien - roman
 Vild med Vestjylland (2014), Forlaget Patagonien - rejsebog
 Grødhoved (2014), Forlaget Patagonien - roman
 Knut Hamsuns oprør (2013), Forlaget Patagonien – essay
 Ikke altid sådan her (2012), Forlaget Patagonien – noveller
 Soldatens dans (2003), Forum – roman
 Hen over jorden (2000), Lindhardt & Ringhof – noveller
 Til det yderste (1998), Lindhardt & Ringhof – erindringer

Andre bidrag 
 Sværdet (2013) i antologien 'Rigtige guder gider ikke psykologi', Alfa - noveller
 Drømmenes verden (2012) i antologien '117 stemmer', Epigraf – essay
 Magtkampe i Kaj Munks Ordet (2010), online – essay
 Krigen som livsfilosofi – Ernst Jünger og Nietzsche (2001), online – essay

Priser og legater 
 Statens Kunstråds arbejdslegat (2011-13)

Eksterne henvisninger 
 Forfatterens egen hjemmeside
 Peter Hovmand på Litteratursiden
 Forfatteren i Dansk Forfatterforening
 Peter Hovmand på Bibliografi.dk  
 Kort omtale på Litteraturpriser.dk
 Interview i forbindelse med Til det yderste i Politiken
 Anmeldelse af Til det yderste i Berlingske
 Anmeldelse af novellesamlingen Hen over jorden i Politiken
 Kort artikel om ulykken i 2001 i BT.dk
 Anmeldelse af romanen Soldatens dans i Politiken
 Interview i forbindelse med Ikke altid sådan her i Bryggebladet
 Anmeldelse af novellesamlingen Ikke altid sådan her i Berlingske
 Anmeldelse af romanen Grødhoved i Politiken
 Interview om krig og psykologi - på engelsk
 Interview om forfatterskabet i Kaufmann Journal
 Anmeldelse af romanen Hypothalamus i Bogrummet.dk
 Interview om forfatterskabet på Ekstrabladet.dk
 Anmeldelse af Fortællinger fra Fremmedlegionen i Bogrummet.dk
 Anmeldelse af novellesamlingen Fortællinger om jagt og fiskeri i Bogvægten.dk
 Anmeldelse af novellesamlingen Fortællinger om jagt og fiskeri i Littuna.nu

Novelleforfattere fra Danmark
Romanforfattere fra Danmark
Danskere i fremmed militær tjeneste
Personer fra Gentofte
Dansksprogede forfattere fra Danmark
Fotografer fra Danmark